
Osijek, travanj 2024. 
Materijal pripremio:
							Upravni odjel za gospodarstvo

Prijedlog 
[bookmark: _Hlk158723628]Programa potpora za uređenje terasa za pružanje ugostiteljskih usluga

Obrazloženje

Pravni temelj

	Člankom 10. Zakona o državnim potporama (Narodne novine br. 47/14 i 69/17) utvrđeno je da se potpore male vrijednosti dodjeljuju u skladu s važećom uredbom Europske unije kojom se uređuju potpore male vrijednosti. 
	Člankom 10. točkom 3. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  utvrđeno je da su nositelji mjera i instrumenata razvoja malog gospodarstva jedinice područne (regionalne) i lokalne samouprave. 
[bookmark: _Hlk161922552]	Člankom 11. stavkom 2. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  utvrđeno je da jedinice lokalne (regionalne) samouprave izrađuju vlastite programe i planove, pripremaju informacijsko-dokumentacijske podloge za pripremu strateških i drugih akata, predlažu razvojne projekte, prate analiziraju i izvještavaju o provedbi projekata poticajnih mjera iz svog djelokruga
	Člankom 19. točkom 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst) utvrđeno je da Gradsko vijeće u okviru samoupravnog djelokruga donosi opće i druge akte kojima uređuje pitanja iz samoupravnog djelokruga Grada Osijeka. 

Razlozi upućivanja prijedloga i ocjena stanja
[bookmark: _Hlk159233619][bookmark: _Hlk159232846]U svrhu unapređenja turističkog sektora, poboljšanja turističke ponude i stvaranje uvjeta za razvoj kontinentalnog turizma stvaranjem prepoznatljivog vizualnog identiteta kroz unificiranje terasa ugostiteljskih objekata Gradsko vijeće Grada Osijeka na 18. sjednici održanoj 28. rujna 2023. donijelo je Pravilnik o načinu uređenja terasa za pružanje ugostiteljskih usluga (Službeni glasnik Grada Osijeka br. 13/23.). Pravilnikom o načinu uređenja terasa za pružanje ugostiteljskih usluga utvrđene su zone prema načinu uređenja terasa: 
- Zona 0 - povijesna jezgra Tvrđe, Trg Ante Starčevića, Trg pape Ivana Pavla II., Kapucinska i Županijska ulica 
- Zona 1 - omeđena je na sjeveru Dravom, na zapadu Dubrovačkom ulicom, na istoku Trpimirovom i na jugu željezničkom prugom od značaja za regionalni promet (oznake R202) te Trgom bana Josipa Jelačića 
- Zona 2 - sve što nije obuhvaćenom Zonom 0 i Zonom 1. 
U skladu s navedenim za ugostitelje koji posluju u Zoni 0 i Zoni 1 proizašla je obveza nabave specifične propisane opreme te se u cilju osiguranja konkurentnosti ugostitelja koji imaju obvezu nabave specifične propisane opreme predlaže donošenje programa potpore. 
U skladu s aktualnim zakonodavnim okvirom jedinice lokalne samouprave imaju ovlasti dodjeljivati potpore male vrijednosti poduzetnicima na temelju programa.
Programom potpora za uređenje terasa za pružanje ugostiteljskih usluga (dalje u tekstu: Program) propisuje se način i uvjeti za dodjelu potpora male vrijednosti (de minimis potpora) ugostiteljima za uređenje, odnosno opremanje terasa na javnim površinama specifičnom propisanom opremom u definiranim zonama.  
Korisnici programa mogu biti ugostitelji, odnosno mikro, mali i srednji poduzetnici, isključivo trgovačka društva, obrti, zadruge koji su zakonom kojim se uređuje poticanje razvoja malog gospodarstva definirani kao subjekti malog gospodarstva, a koji su:
· prema Nacionalnoj klasifikaciji djelatnosti 2007.- NKD 2007. registrirani za Djelatnosti pružanja smještaja te pripreme i usluživanja hrane područje I,
· u skladu s Pravilnikom smješteni u Zoni 0 – povijesna jezgra Tvrđe, Trg Ante Starčevića, Trg pape Ivana Pavla II. Kapucinska i Županijska ulica te Zona 1 – na sjeveru omeđena Dravom, na zapadu dubrovačkom ulicom, na istoku Trpimirovom i na jugu željezničkom prugom od značaja za regionalni promet (oznake R202) te Trgom bana Josipa Jelačića, a koji su u obvezi u skladu s odredbama navedenog pravilnika opremiti terase na propisani način. 

Potpora se može dodijeliti za pokriće troškova nabave suncobrana i tendi, sjedalica za stolove te stolova i stolica koji moraju biti usklađeni s Pravilnikom o načinu uređenja terasa za pružanje ugostiteljskih usluga.
Potpore iz Programa mogu se ostvarivati na temelju javnog poziva, a sredstva za potpore osiguravaju se u Proračunu Grada Osijeka, a subvencionira se ____ % ukupno prihvatljivih troškova (bez PDV-a), a najviše do  ______ eura po korisniku.
Potpore koje se dodjeljuj na temelju predloženog programa predstavljaju potpore male vrijednosti (de minimis potpore), a dodjeljuju se u skladu s pravilima Uredbe Komisije (EU) 2023/2831, od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831). Potpora male vrijednosti ili de minimis potpora iznosi 300.000 eura po jednom poduzeću tijekom tri godine. 
Potpore male vrijednosti ili de minimis potpore su potpore poduzetnicima koje jedinice lokalne samouprave mogu dodjeljivati u skladu s važećim zakonodavnim okvirom te poštujući pravila koja su utvrđena Uredbom Europske komisije, a glavne odlike su da potpore male vrijednost: 
[bookmark: _Hlk158886755]•	iznosom ne narušavaju ili ne prijete narušavanju tržišnog natjecanja
•	ne utječu na trgovinu između država članica Europske unije
•	ne predstavljaju državne potporu
[bookmark: _Hlk158888957]•	imaju definiran prag vrijednosti njihove dodjele koji se odnosi na trogodišnje razdoblje
•	moraju biti evidentirane u Registru potpora.

Programom se utvrđuju svrha i cilj programa te korisnici, nositelji, i provedba programa, kao i sredstava za realizaciju programa.
[bookmark: _Hlk158816740]U skladu s Planom savjetovanja s javnošću za 2024. Grada Osijeka (Službeni glasnik Grada Osijeka br. 19./23, 5/24 i KLASA: 024-03/23-01/15, URBROJ: 2158-1-02-24-13 od 13. ožujka 2024.) Nacrt Općeg programa poticanja razvoja poduzetništva Grada Osijeka bio je na javnom savjetovanju u vremenu od 28. ožujka 2024. do 27. travnja 2024.
U vrijeme savjetovanja __________

Procjena sredstava potrebnih za provođenje akta te način njihova osiguranja
Za donošenje ovog programa nisu potrebna financijska sredstva.
Sredstva potrebna za provedbu mjera iz ovoga programa osigurati će svake godine u skladu s proračunskim mogućnostima Grada Osijeka te iz drugih izvora.

U skladu s navedenim predlaže se Gradskom vijeću Grada Osijeka da se donese Program potpora za uređenje terasa za pružanje ugostiteljskih usluga koji u prijedlogu glasi:





















Na temelju članka 34. stavka 1. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 11/13, 12/17, 2/18, 2/20, 3/20, 4/21, 5/21-pročišćeni tekst) Gradonačelnik Grada Osijeka dana ______ 2024.  donosi


Z A K LJ U Č A K

o utvrđivanju 
[bookmark: _Hlk150507483][bookmark: _Hlk159238616][bookmark: _Hlk150516202]Prijedloga Programa potpora 
za uređenje terasa za pružanje ugostiteljskih usluga



I.

	Utvrđuje se Prijedlog Programa potpora za uređenje terasa za pružanje ugostiteljskih usluga te se isti dostavlja Gradskome vijeću Grada Osijeka na razmatranje i donošenje.


II.

	Potrebna obrazloženja na sjednici Gradskoga vijeća dat će mr. sc. Igor Medić, dipl. oec., pročelnik Upravnog odjela za gospodarstvo.

KLASA: 302-01/24-01/2
URBROJ: 2158-1-
Osijek,  _________  2024.

GRADONAČELNIK
									  Ivan Radić, mag. oec.














Na temelju članka 10. Zakona o državnim potporama (Narodne novine br. 47/14 i 69/17), članka 10. točke 3. i članka 11. stavka 2. Zakona o poticanju razvoja malog gospodarstva (Narodne novine br. 29/02, 63/07, 53/12, 56/13 i 121/16)  i članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst) Gradsko vijeće Grada Osijeka na ____  sjednici održanoj ___________ 2024. godine donijelo je:


[bookmark: _Hlk156910541]Program potpora 
za uređenje terasa za pružanje ugostiteljskih usluga



Članak 1.

Programom potpora za uređenje terasa za pružanje ugostiteljskih usluga (dalje u tekstu: Program) propisuje se način i uvjeti za dodjelu potpora male vrijednosti (de minimis potpora) poduzetnicima koji se bave djelatnošću pružanja ugostiteljskih usluga, a za uređenje, odnosno opremanje terasa na javnim površinama specifičnom propisanom opremom u definiranim zonama  na  području Grada Osijeka.

Programom se utvrđuju svrha i cilj programa te korisnici, nositelji, i provedba programa, kao i sredstava za realizaciju programa.

Potpore koje se dodjeljuj na temelju ovog programa predstavljaju potpore male vrijednosti (de minimis potpore), a dodjeljuju se u skladu s pravilima Uredbe Komisije (EU) 2023/2831, od 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L 2023/2831). 


Članak 2.

Svrha Programa je stvaranje preduvjeta za poticajnu poduzetničku klimu za unaprjeđenje sadržaja u ugostiteljstvu kojima se pridonosi ukupnom gospodarskom i društvenom razvoju u Gradu Osijeku, a odnosi se na unapređenje turističkog sektora, poboljšanje turističke ponude i stvaranje uvjeta za razvoj kontinentalnog turizma stvaranjem prepoznatljivog vizualnog identiteta kroz unificiranje terasa ugostiteljskih objekata u definiranim zonama u skladu s odredbama Pravilnika o načinu uređenja terasa za pružanje ugostiteljskih usluga (dalje u tekstu: Pravilnik) (Službeni glasnik Grada Osijeka br. 13/23.)

Cilj Programa je kroz osiguranje konkurentnosti ugostitelja koji imaju obvezu nabave specifične propisane opreme za postavljanje terasa na javnim površinama u definiranim zonama doprinijeti brendiranju Grada Osijeka i stvaranju prepoznatljivog vizualnog identiteta. 

Članak 3.

Korisnici programa mogu biti ugostitelji, odnosno mikro, mali i srednji poduzetnici, isključivo trgovačka društva, obrti, zadruge koji su zakonom kojim se uređuje poticanje razvoja malog gospodarstva definirani kao subjekti malog gospodarstva, a koji su:
· prema Nacionalnoj klasifikaciji djelatnosti 2007.- NKD 2007. registrirani za Djelatnosti pružanja smještaja te pripreme i usluživanja hrane područje I,
· u skladu s Pravilnikom smješteni u Zoni 0 – povijesna jezgra Tvrđe, Trg Ante Starčevića, Trg pape Ivana Pavla II. Kapucinska i Županijska ulica te Zona 1 – na sjeveru omeđena Dravom, na zapadu dubrovačkom ulicom, na istoku Trpimirovom i na jugu željezničkom prugom od značaja za regionalni promet (oznake R202) te Trgom bana Josipa Jelačića, a koji su u obvezi u skladu s odredbama navedenog pravilnika opremiti terase na propisani način. 


Članak 4. 


Potpore se dodjeljuju za nabavu sljedeće opreme za terase:
· suncobrana i tendi
· sjedalica za stolice
· stolova i stolica

Navedena oprema mora biti usklađena s odredbama Pravilnika.


Članak 5. 


Nositelji provedbe Programa Grad Osijek, nadležni upravni odjel Grada Osijeka za gospodarstvo i/ili pravne osobe koje u skladu s važećim zakonskim okvirom imaju ovlasti dodjeljivati potpore male vrijednosti.


Članak 6.

Potpore iz Programa ostvarivat će se na temelju javnog poziva. 

Prijava na javni poziv podnosi se na obrascu za prijave, koji izrađuje nadležni upravni odjel, uz koji se prilaže odgovarajuća dokumentacija.

Povjerenstvo koje imenuje Gradonačelnik, razmatra pristigle prijave i daje prijedlog za dodjelu potpore.

Na temelju prijedloga Povjerenstva Gradonačelnik dodjeljuje potpore male vrijednosti. 

Pravo na podnošenje prijave nemaju poduzetnici u stečaju ili u postupku predstečajne nagodbe, odnosno poduzetnici u postupku likvidacije.



Članak 7.

Sredstva za potporu se osiguravaju u Proračunu Grada Osijeka, a subvencionira se 50 % ukupno prihvatljivih troškova (bez PDV-a), a najviše do 10.000,00 eura po korisniku.

Članak 8.

Program se donosi za razdoblje 2024. i 2025. kalendarske godine .


[bookmark: _Hlk162012427]Članak 9.

Program stupa na snagu osmoga dana od dana objave u službenom glasniku.


KLASA: 302-01/24-01/2
URBROJ: 2158-1-

Osijek	2024.


                                                                                                              PREDSJEDNIK 
									GRADSKOGA VIJEĆA
								     prof. dr. sc. Tihomir Florijančić





